section_heading: Pilotska kabina
paragraph_text: Mirage je dostupan kao višenamjenski lovac jednosjed i dvosjed. Piloti sjede u izbacivim sjedalima SEMB Mark 10 koja se mogu aktivirati na nultoj visini (piloti se mogu sigurno katapultirati iz kabine dok je zrakoplov na zemlji). Sjedala SEMB Mark 10 napravljena su po licenci od britanskih sjedala Martin-Baker Mark 10. Za razliku od američkog F-16, kod Mirage-a pilot sjedi u konvencionalnom položaju te sjedalo nije postavljeno pod kosinom sa stražnje strane (kao kod F-16). Kokpit je veoma malen ali unatoč tome vidljivost iz kokpita je veoma dobra, no svejedno manja nego kod F-16. Posebice to vrijedi na položaju od "šest sati".